
Бүген Татарстан Республикасы Президенты Рөстәм Миңнеханов "Саклык банкы" ГАҖнең Идел-Нократ банкы вице-президенты - рәисе Петр Колтыпин белән очрашты.

Очрашу ТР Хөкүмәте Йортында узды. Яклар төрле юнәлешләр буенча алга таба хезмәттәшлек мәсьәләләре турында сөйләштеләр.

Бүген Татарстан Президенты Рөстәм Миңнеханов республикада Су саклау зоналары кысаларында “Аккош күле” урман паркын реновацияләү һәм төзекләндерү эшләрен тантаналы рәвештә башлап җибәрүдә катнашты.

Чарада Татарстан Дәүләт Киңәшчесе Минтимер Шәймиев, Татарстан Дәүләт Советы Рәисе Фәрит Мөхәммәтшин, Татарстан Премьер-министры Илдар Халиков, Казан мэры Илсур Метшин, “ТАИФ” ААҖ генераль директоры Альберт Шиһабетдинов, “Казаноргсинтез” ГАҖ генераль директоры Фәрит Миңнегулов, Татарстан Президенты ярдәмчесе Наталия Фишман, республиканың министрлык һәм ведомство вәкиләре катнашты.

Бүген Татарстан Республикасы Дәүләт Киңәшчесе, “Яңарыш” республика фондының Попечительләр советы рәисе Минтимер Шәймиев, республика археологиясе ветераны Наталья Аксенованы Россия археологларының рәсми булмаган һөнәри бәйрәмнәре – Археологлар көне белән котлады.

“Яңарыш”фондының Рәхмәт хатын, Минтимер Шәймиев исеменнән чәчәкләр һәм бүләкне Наталья Аксеновага ТРның Тарихи һәм мәдәни ядкәрләрен яңадан торгызу фонды башкарма директоры, ТР Дәүләт Советы рәисе урынбасары Татьяна Ларионова тапшырды.

Бүген төштән соң Татарстан Республикасы Президенты Рөстәм Миңнеханов Актаныш муниципаль районына барды. Аны сәфәрендә Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов һәм Актаныш муниципаль районы башлыгы Фаиль Камаев озата йөрде.

Килүгә үк Рөстәм Миңнеханов район басулары өстеннән очып узды. Һава юлы маршруты «Нур Баян» ҖЧҖ (Пучы авылы), «Әнәк» агрофирмасы» ҖЧҖ (Әнәк, Иске Айман авыллары), «Саф» ҖЧҖ (Иске Сәфәр авылы), «Ташкын» ҖЧҖ (Иске Байсар авылы), «Чишмә» ҖЧҖ (Аккүз авылы), «Тамыр» ҖЧҖ (Иске Богады авылы), «Нигез» ҖЧҖ (Аиш авылы), «Башак» ҖЧҖ (Яңа Әлем авылы) хуҗалыклары аша булды.

Бүген Татарстан Республикасы Президенты Рөстәм Миңнеханов уңыш җыю барышы белән танышу өчен Әгерҗе муниципаль районы кырлары өстеннән очып узды.

Рөстәм Миңнеханов ТР Премьер-министры урынбасары - авыл хуҗалыгы һәм азык-төлек министры Марат Әхмәтов һәм Әгерҗе муниципаль районы башлыгы Валерий Макаров белән кырлардагы эшләр барышын тикшерде.

Бүген Татарстан Республикасы Президенты Рөстәм Миңнеханов Әгерҗе муниципаль районына эш сәфре кыла. Әгерҗе шәһәрендә аның катнашында 300 урынга исәпләнгәнһәм татар шагыйре, драматургы һәм композиторы Ләбиб Айтуганов исемен йөрткән мәдәният йорты ачылды.

Тантаналы чарада Татарстан мәдәният министры Айрат Сибагатуллин, Әгерҗе муниципаль районы башлыгы Валерий Макаров, РФ Дәүләт Думасы депутаты Әлфия Когогина һәм башкалар катнашты.

Бүген Мәскәүгә эш сәфәре кысаларында Татарстан Республикасы Президенты Рөстәм Миңнеханов "Танк биатлоны - 2016" халыкара конкурсы финалы үткән Алабино полигонда булды.

Искәртик, конкурс 30 июль көненнән үтә, танкларны йөртүдә осталыкларын 17 якын һәм ерак чит илләрдән килгән 54 экипаж күрсәтте.

Казанда укучылар арасында информатика буенча XXVIII Халыкара олимпиада башланды.

Тантаналы ачылышта Россия мәгариф һәм фән министры Дмитрий Ливанов, Татарстан Премьер-министры Илдар Халиков һәм башка рәсми затлар катнашты.

Олимпиаданың оештыру комитеты хәбәр иткәнчә, анда 81 илдән 330 кеше катнаша.

Азнакай муниципаль районы - республикада иң төзекләндерлегән районнарның берсе. Бу хакта Татарстан Республикасы Президенты Рөстәм Миңнеханов, Азнакай районы оешуга 85 ел тулу һәм "Азнакайнефть" НГЧИ нә 60 ел тулуга багышланган тантаналы чарадагы чыгышында белдерде.

Бәйрәм Азнакайның "Юбилейный" стадионында үтте.

"Районыгыз бай тарихы һәм республика икътисады үсешенә керткән өлеше белән горурлана ала, - диде Татарстан Президенты. - Бу - район һәм республика нигезен формалаштыручы берничә буын нефтьчеләр, бөтен азнакайлыларныңхезмәт нәтиҗәсе".


Бүген Азнакайда ике яңартылган иҗтимагый урынны - Кара елга яр буен һәм Җиңү паркын - Татарстан Республикасы Президенты Рөстәм Миңнеханов карады.

ТР Президентын Азнакай муниципаль районы башлыгы Марсель Шәйдуллин, ТР Президенты ярдәмчесе Наталия Фишман һәм башкалар озата йөрде.

Наталия Фишман проектлар буенча аңлатмалар биреп барды. Яр буе - республикада Су саклау зоналары елы кысаларында гамәлгә ашырылган проектларның дүртенчесе.
Рәсми Татарстан